Ontsluit die geheimenisse van God in 366 inspirerende dagstukke.
Wil jy hê jou stiltetyd saam met God moet intiem, kragtig en verfrissend wees? Ken jy die grootste ge­heimenis van God?
In Die geheimenisse van God deel wyle Andrew Murray sy persoonlike openbaring wat hy ontvang het deur tyd saam met God deur te bring. In 366 dag­stukke, wat byna ’n eeu gelede reeds geskryf is, deel Murray geestelike oordenkings vanuit die Ou en die Nuwe Testament.
Die agt geheimenisse wat dié klassieke werk bloot­lê, sluit onder andere in:
· Die geheim van voorbidding
· Die geheim van saambid
· Die geheim van die kruis
· Die geheim van inspirasie
· Die geheim van aanbidding
Met Die geheimenisse van God sal jy ontdek dat die grootste geheim hierin lê: om elke dag tyd te maak saam met God sodat jy die krag en die blydskap van die Heilige Gees ten volle kan ervaar.
Ook beskikbaar in Engels onder die titel God’s Best Secret.
Andrew Murray (1828-1917) was die seun van sendelinge en was leraar by verskeie gemeentes in die Kaap. Hy het gereeld as spreker opgetree by die Keswick- en Northfieldkonferensies, en by evangeliese byeen­komste in die VSA, Kanada en Brittanje.
Innerlik word ons van dag tot dag vernuwe (2 Kor. 4:16).
Daar is een ding wat elke jong Christen moet leer: die absolute noodsaak-
likheid van daaglikse stiltetyd saam met Jesus. Wanneer iemand hom tot
Christus bekeer, leer hy nie altyd hierdie les nie en die jong bekeerling ver-
staan dit dikwels ook nie. Hy moet besef die vergifnis van sondes wat hy
uit genade ontvang, sy aanneming as kind van God en sy blydskap in die
Heilige Gees kan net in stand gehou en vernuwe word wanneer hy elke dag
tyd saam met Jesus Christus deurbring.
Baie Christene raak afvallig omdat hierdie waarheid nie deeglik by hulle
ingeskerp word nie. Hulle kan nie staande bly teen die versoekings van die
wêreld of hulle ou natuur nie. Hulle probeer hulle uiterste bes om die sonde
te oorwin en God te dien, maar hulle het nie die krag daarvoor nie. Die rede
hiervoor is omdat hulle nooit werklik dié geheim begryp nie: die Here Jesus
sal elke dag vanuit die hemel sy werk in my voortsit. Dit gebeur egter op
een voorwaarde: die siel moet Hom elke dag tyd gee om sy liefde en genade uit te
stort. Daaglikse stiltetyd alleen saam met die Here Jesus is die onontbeerlike
voorwaarde vir groei en krag.
You're reviewing: Die Geheimenisse Van God (Sagteband)
3-Minute Devotions With Andrew Murray (P…
Secret Of Intercession (Paperback)